Margrét Frímannsdóttir

thumb
Margrét Frímannsdóttir (f. 29. maí 1954 í Reykjavík) er íslenskur fyrrum stjórnmálamaður. Margrét sat á þingi frá 1987-2007, fyrst sem þingmaður Alþýðubandalagsins og síðar Samfylkingarinnar. Hún var formaður Alþýðubandalagsins frá 1995-1999 og talsmaður Samfylkingarinnar í alþingiskosningunum árið 1999 og varaformaður flokksins frá 2000-2003. 

 Nám og störf 
Margrét lauk gagnfræða- og landsprófi frá Gagnfræðaskóla Selfoss og stundaði um tíma nám við öldungadeild Fjölbrautaskóla Suðurlands. Hún starfaði í Hraðfrystihúsi Stokkseyrar, við verslunarstörf og sem leiðbeinandi við Grunnskóla Stokkseyrar. Margrét var oddviti Stokkseyrarhrepps frá 1982-1990. Hún var kosin á Alþingi fyrir Alþýðubandalagið í Suðurlandskjördæmi árið 1987 og sat á þingi fyrir flokkinn allar götur til ársins 1999 er hún var kosin á þing fyrir Samfylkinguna. Margrét gegndi þingmennsku til ársins 2007.Alþingi, Æviágrip - Margrét Frímannsdóttir, (skoðað 8. maí 2019)  Í upphafi árs 2008 varð hún forstöðumaður fangelsisins að Litla-Hrauni og gengdi því starfi til ársins 2015.Visir.is, „Margrét Frímannsdóttir hætt á Litla-Hrauni“, 23. nóvember 2015, (skoðað 8. maí 2019) Hún hefur unnið við garðyrkju síðustu ár. Áhugamálið varð að vinnu Mbl.is, skoðað 15. janúar 2021

 Annað  
Ævisaga Margrétar, Stelpan frá Stokkseyri kom út árið 2006 en Þórunn Hrefna Sigurjónsdóttir skrásetti. Margrét hlaut riddarakross hinnar íslensku fálkaorðu á nýársdag árið 2019.Sunnlenska.is, „Margrét sæmd fálkaorðu“, 1. janúar 2019 (skoðað 8. maí 2019) 

 Tilvísanir 

Flokkur:Fólk fætt árið 1954
Flokkur:Íslenskar stjórnmálakonur
Flokkur:Þingmenn Alþýðubandalagsins
Flokkur:Þingmenn Samfylkingarinnar

Flokkur:Alþingiskonur
Flokkur:Handhafar riddarakross Hinnar íslensku fálkaorðu
Flokkur:Formenn Alþýðubandalagsins
Flokkur:Varaformenn Samfylkingarinnar